Áno, rezervačný systém vystupuje v úlohe spracovateľa údajov a ponúka sadu funkcií, ktoré uľahčia a zefektívnia správu a ochranu osobných údajov zákazníkov. Medzi takéto funkcie patrí napr. správa súhlasov jednotlivých zákazníkov, automatické mazanie/anonymizácie osobných údajov v čase alebo možnosť prístupu zákazníkov k svojim údajom. Pri implementácii a napĺňaní požiadaviek GDPR spolupracujeme s renomovanou právnou kanceláriou. Avšak, vždy je potrebné mať na pamäti, že rezervačný systém je len nástroj - všetky formálne náležitosti si každý prevádzkovateľ rezervačného systému musí nastaviť a zabezpečiť z vlastného pohľadu - ako správca osobných údajov.